Publication: Magyar Közlöny
Issue: MK-1999-88 (Year: 1999, Number: 88)
Era: 1990-2004
Section: 3. Az Alkotmánybíróság hatáskörét ez ügyben az Alkotmánybíróságról szóló 1989. évi XXXII. törvény I. fejezetének 1. § h) pontjában foglaltaknak megfelelően a Ve.
Paragraph Index: 1016

130. §-a állapítja meg. A Ve. 130. § (1) bekezdése szerint „Az Országos Választási Bizottságnak az aláírásgyűjtő ív, illetőleg a konkrét kérdés hitelesítésével kapcsolatos döntése ellen az Alkotmánybírósághoz lehet kifogást benyújtani”. E szakasz (3) bekezdése pedig kimondja, hogy „Az Alkotmánybíróság a kifogást soron kívül bírálja el. Az Alkotmánybíróság az Országos Választási Bizottság, illetőleg az Országgyűlés határozatát helybenhagyja, vagy azt megsemmisíti, és az Országos Választási Bizottságot, illetőleg az Országgyűlést új eljárásra utasítja.” Az Alkotmánybíróság az eljárásában vizsgálja, hogy a beérkezett kifogások megfelelnek-e a 78. § (2) bekezdésében foglalt feltételeknek és azt, hogy az OVB az aláírásgyűjtő ív hitelesítési eljárásában az Alkotmánynak és az irányadó törvényeknek megfelelően járt-e el. Eljárása során azonban az Alkotmánybíróság e feladatát — ez esetben is — „alkotmányos jogállásával és rendeltetésével összhangban” látja el (1220/H/1992. AB határozat, ABH 1992. 63., 631.).

Source: https://magyarkozlony.hu/hivatalos-lapok/9035917d29e68e1ea16899185b4bf609948628a3/dokumentumok/79e78652a2ffdd0f1bc8fa777b6bea2b8b6a600c/letoltes